خيانة الصديق تكون أقوى من خيانة حبيب لأنه سندك وحماية ظهرك، فعندما تأتيك الخيانة منه وتريد وصفاً لها فتفضل شعر شعبي عن الصديق الخاين الذي تكون خيانته مؤلمة جداً وضربة تقسم الظهر نصفين، خذ ما نعرضه لك من شعر شعبي عن الصديق الخاين للعهد وللوعد الذي قطعة لك اشعار شعبية عراقية قوية تتكلم عن خيانة الأصدقاء، شارك اليوم مع الصديق الخاين قصيدة شعبية قصيرة قد تكون جارحة لهُ لكنه يستحقها خاصتاً عندما يكون خيانة الصديق مع الحبيب أو الحبيبة الخاصة بك.
شعر شعبي عن الصديق الخاين
أولاً وضعنا اشعار شعبية قصيرة منها شعر شعبي عن الصديق الخاين أو الصديقة الخاينة كي تُناسب مقاس بوست أو الرسائل القصيرة التي تكون على هيئة شعر.
- عز كلب البيت لا من وفالك
واترك صديق للأمانات خوان
صديق ليا ضاقت به الأيام جالك
وليا اتسع كونه يصد عنك يا فلان
- لا تبدي على الناس خافيك
ما كل من يضحك بوجهك يدانيك
كم صديق تحسبه انه مصافيك
وهو خسيس بالمواجيب خوان.
- لا تعاشر صاحب بسرعة يخون
ولا تخون بصاحبك طول العمر
ولا تراوغ بلحجي ويا الصديق
دوم خلي الصاحبك وسعة صدر
الصداقة اخلاص وايمان وفاء
مو مصالح تنتهي وبيها غدر.
- صح جرح الحبيب ﻳﺒﻮك كومة سنين
بس جرح الصديق ﻳﺒﻮك كل عمرك.
- حزن متروس دلالي يخونه
ليش اليا كل أبملحي يخونه
يكولون الوكت خاين يخونه
الوكت طيب يا صديقي الخان بيه.
- أريد أعرف صديقي يخوني ليش
ويبيع أحله السنين بهاجس الطيش
أنه آلمنتي حالي
كلبي وكل حلالي
يكفر بالملح والزاد والعيش
أريد أعرف صديقي يخوني ليش.
- صديقي وظل غدر ينبض وريدة
ويصاحب صوج كلبي من ورا ايده
غدرني الجنت احبنا وأريد
ووفا لي الجنت اظنه يخون بيه.
- اذا حان يوما ان يموت ابوكما
فلا تخمشا وجها ولا تحلقا شعر
وقولا هو المرء الذي ليس جاره
مضاعا ولا خان الصديق ولا غدر.
- منك ما شفت باطل ولاحق
وصرت للفاين أمشي وألاحق
يا بيتي مخلص السكر ولاحق
شبيك مالك شكو بس عليه.
- يكلبي الضيم فوك الضيم جلبي
ي روحي حيلي بل الزنين جلبي
أنبكت بليل بس ما نبح جلبي
انهضم وشاف اخوي يبوك بيه.
- عمري ما دكيت دكه وي الصديق
وعمري ما خاين شخص ما شاني
نكر ملحي و عشرت أيام و سنين
وسفه تاليه بحل عافاني.
- مر بينة ﺍﻭ ﺧﺬﺍﻙ الموت ﻭﺗﻌﺪﻩ
يا موت اعلى هونك سيفك اش حده
أحباب او ﻛﻌﺪﻧﻪ او ﻛﻠﻨﻪ ملتمين
طبيت او خذيته خاين يا صديق.
شعر شعبي لصديق خاين
ونضع لك بعضاً من شعر شعبي عن الصديق الخاين عراقي طويلة تتكلم بشكلٍ حزين عن اللحظات المؤلمة التي تعيشها بسبب الخيانة، وتتكلم عن التضحيات التي قمت بها لصديقك وكانت النهاية مؤلمة وحزينة لك.
- مليت غدر الزمن وصار الدمع صاحبي
وهموم شال الوكت فوك الحمل صاحبي
عضاي كلهن صفن وما ضل عضو صاحي بي
دنياي ظلمه أصبحت يا صاح من هجرك
والعين دم أهملت زاد الحزن هجرك
لو تدري بيه شجره وشكد صعب هجرك
ما جان رحت بغفل وانت الجنت صاحبي.
- شنو يعني لك صديقك، كتلة صاحب وما يوم ينمل
كلي بس وضحلي اكثر، كتلة دلاني الدرب خلاني اندل
كلي داسئلك صديقك، كتلة خوية وما شفت فديوم اجمل
وليدي داكلك صديقك، كتلة غالي وكلبي من فركاه ينسل
يا به ي معود صديقك، كتلة ظلعي وعقلي بيه حرم وحلل
كلي بس احسبه زين، كتلة وين تريد توصل
كلي مخدوع بزمانك، كتلة عمي ممكن اسأل
شنو يعنيلك صديقك، كلي خاين وبضهري ثبت المنجل
كتلة بس وضحلي اكثر، كلي اسكيلة عسل يسكيني حنضل
كتلة دا أسئلك صديقك، كلي حاقد واللي يريده أيشوفني انذل
عمي داكلك صديقك، كلي بس اندار ضل يشتم وينعل
كتلة صديقك مو عدوك، كلي كيف من طحت وبحزني هلهل
هذا واقع كل صديق وارد انصحك، وما ريدك مني تزعل
لان من كلمة صديقي شاب شعري، انكسر ظهري دمعي وشل
انه وكتي وصاحبي خلصوا عمري، لان صاحب بيه يغدر وكتي بدل
وفكرت بحجايته وطلعت صحيحة، واتضح صاحبي دور الصديق وياي مثل
لان من وكتي حلو يمي لكيته، ومن افتر عكس بابة قفل
لان ويا اني اضحي افدي بروحي، وهو سجين الغدر منة تنسل
ولان واكف وي اليذبحون، بيده السجين وعل ذبح كمل.
- غدار الوكت خلاني اثق بيك، وضاعت بالغدر صدك سنيني
كضيت العمر بالطيبة اجازيك، تاليها بخيانة انت تجازيني
جنت وياك ابد ما احسب احساب، لو ردت مني دمعة انطيك عيني
جنت اول احطك بين الأسماء، وانا بهامش حياتك اطلعت ثاريني
انا طبعي وفي وما اخون بيوم، وابد طبع الغدر صدكني مو ليه
عندي الخوة موقف مو شعارات، وما انطي بصديق الخاطر بنية
انا بكل اللي احبهم لجلك انطيت، ووسفة انت بصلافة انطيت بية.
- اني رغم العوز ما عايش ذليل
والكرم بجفوفي موش الطاسة
وبكرامة النخل عايش عل نزيز
والكصب بلماي دنك راسه
انت مو عالي ولو حت لو عليت
الكزاز اتعده عد الماسة
للأسف ميت لكيتك يا صديج
واليموت المات منه احساسه
واحنه علمنه اللصبر يصبر اشلون
والونكص بيده يجمل كاسه
وعمره ماسوه زلم تدري العكال
العكال اتنومس ابلباسه
يلي تطعن بل ظهر هاي الأصول
اني اشم الخاين من أنفاسه
ابد متغرني حلات البلسان
كلوب مختلفة اوجوه موالفة
حجيك ابوجهي شكل واني ادري بيه
وذاري اخلافي شبيه العاصفة
خجل كلش خنجرك وانت انتشيت
غزرن لحظات البظهري غفه
واني امس مجبور والبابك أجيت
لا تظن دكته دكة عفه
شير موش انسان ما هانت عليه
وفه الساري وهيج شايل عاطفه
وانت يا صاحب يجل منك هذاك
لا لا لا تسولف فشله تحجي عله الوفه.
- قمصان هاي الخلك ما تنعرف من تشر
لتكلي عاشك يثق ما تدري لمن تشر
يا وكتي كلك حزن صدكني لك منته شر
شافوا دليلي انجرح يامه البشر لامته
طشار كلبي امس بالجيب هي لامته
كلولي يمته دمعت كلت نكرت لا مته
كلبي كلب من حجر لمن عشك ذيبته
وسنين كلبي انشمر بالبير هي ذبته
كلبي أنغدر بالعشك المن طلع ذبته
كالوله صاير غدر كال شعجب منتشر.
- الصديق الوفي ما أنساه لو لحظات
شلون اللي اعرفه صار من سنين
وش حال لو صاحبك منبع الطيب
وشفافة مثل الورد تنكط رياحين
يا صاح كلمة أعزك مو يعني اهواك
لا كلمة أعزك يعني انت نص العين
ومثل كلبك صاحبي ما شفت بين الناس
ويوجد فرق بين الزين والشين
العنده مثلك وفي ما يهم لدنياه
لأن انت سند ظهره وانت اليمين
وعهدا ألك يا صاحبي ويمناي
لا ما أنساك لو بعدتنه السنين.